stanford-oval/wikipedia huggingface dataset:
Minimax TV

Minimax on eurooppalainen lapsille suunnattu maksutelevisiokanava. Sillä on lähetyksiä Unkarissa, Romaniassa, Slovakiassa, Sloveniassa, Serbiassa, Bosnia-Hertsegovinassa, Makedoniassa, Albaniassa, Montenegrossa, Tšekissä ja Moldovassa. Espanjassa ja Puolassa kanava on lopettanut. Kanavan omistaa unkarilainen AMC Networks International Central Europe, joka kuuluu amerikkalaiseen AMC Networks -konserniin.
Holly Bradshaw

| Mitalit | Mitalit | Mitalit |  |
| --- | --- | --- | --- |
|  Holly Bradshaw |  Holly Bradshaw |  Holly Bradshaw |  |
Maa:  Yhdistynyt kuningaskunta
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Tokio 2020 | seiväshyppy |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Istanbul 2012 | seiväshyppy |  |
| EM-kilpailut  | EM-kilpailut  | EM-kilpailut  |  |
|  Pronssia | Berliini 2018 | seiväshyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Göteborg 2013 | seiväshyppy |  |
|  Hopeaa | Glasgow 2019 | seiväshyppy |  |
|  Pronssia | Toruń 2021 | seiväshyppy |  |
Holly Bradshaw (o.s. Bleasdale, s. 2. marraskuuta 1991) on brittiläinen uransa päättänyt seiväshyppääjä.
Vuonna 2010 Bleasdale sijoittui kolmanneksi alle 20-vuotiaiden MM-kilpailuissa tuloksella 415 cm. Vuonna 2011 hän voitti alle 23-vuotiaiden Euroopan-mestaruuden tuloksella 455 cm. Pariisin sisäratojen EM-kilpailuissa hän karsiutui loppukilpailusta tuloksella 445 cm ja Daegun MM-kilpailuissa hän jäi karsinnassa ilman tulosta.
20. tammikuuta 2012 Bleasdale paransi omissa nimissään ollutta Britannian ennätystä (471 cm) kolmesti. Hän ylitti 472 cm ja 480 cm ensimmäisellä yrityksellään ja 487 cm kolmannellaan. Hän yritti kolmesti myös uudesta sisäratojen maailmanennätyskorkeudesta 501 cm. Bleasdalen tulos oli tuolloin kautta aikain toiseksi paras hallitulos Jelena Isinbajevan maailmanennätyksen 500 cm jälkeen.
Istanbulin sisäratojen MM-kilpailuissa 2012 Bleasdale sijoittui kolmanneksi tuloksella 470 cm. Lontoon olympialaisissa hän sijoittui kuudenneksi tuloksella 445 cm. Sisäratojen EM-kilpailuissa Göteborgissa 2013 Bleasdale voitti kultaa tuloksella 467. Sopotin MM-hallikilpailuissa 2014 hän sijoittui yhdeksänneksi tuloksella 455 ja Pekingin MM-kilpailuissa 2015 seitsemänneksi hypättyään 470. Rio de Janeiron olympialaisissa 2016 hän oli viides tuloksella 470 ja Lontoon MM-kilpailuissa 2017 kuudes tuloksella 465.
Bradshaw sijoittui neljänneksi Gold Coastin Kansainyhteisön kisoissa 2018. Hän sai samana vuonna pronssia Berliinin EM-kilpailuissa tuloksella 475. Hän sai sisäratojen EM-kilpailuissa Glasgow'ssa 2019 hopeaa tuloksella 475 ja Toruńissa 2021 pronssia tuloksella 465.
Dohan MM-kilpailuissa 2019 Bradshaw neljänneksi tuloksella 4,80 m. Hän saavutti pronssia vuonna 2021 järjestetyissä Tokion olympialaisissa tuloksella 485.
Henkilökohtaiset ennätykset

Seiväshyppy (ulkoradat): 490 NR (2021)
Seiväshyppy (sisäradat): 487 NR (2012)
Mikrovaltio

Sealandin mikrovaltio.
Mikrovaltio on pieni alue, joka on julistettu itsenäiseksi valtioksi esimerkiksi taiteen harjoittamiseksi tai poliittisten mielipiteiden ilmaisemiseksi.[lähde? ]
Kuvaus

Mikrovaltiot eroavat todellisista itsenäisyysliikkeistä. Ne ovat tyypillisesti tarkoitusperiltään erikoisia ja lyhytaikaisia hankkeita, jotka on perustanut yksittäinen henkilö tai pieni ryhmä ihmisiä. Jotkut mikrovaltiot hankkivat tuloja myymällä tuotteita internetissä.[lähde? ]
Tunnettuja mikrovaltioita ovat muiden muassa Ladonia, Liberland, Nova Roma, Molossian tasavalta, Sealand, Neue Slowenische Kunst sekä Gay and Lesbian Kingdom of the Coral Sea Islands. Italialainen insinööri Giorgio Rosa rakensi vuodesta 1957 alkaen omaa tekosaarta ja vuonna 1968 perusti sille mikrovaltion L’Isola delle Rosa (Ruususaari), joka toimi 55 päivän ajan, kunnes Italian viranomaiset valtasivat saaren ja räjäyttivät sen dynamiitilla. Suomen alueelle perustettu mikrovaltio oli Ari Peltosen perustama Valtio.
Helsingissä järjestettiin maailman ensimmäinen mikrovaltioiden huipputapaaminen 2003. Tapahtuman järjesti Muu ry yhdessä nykytaiteilijoiden Tellervo Kalleisen ja Oliver Kochta-Kalleisen kanssa. Paikalle osallistuivat Sealand, Transnational Republic, Neue Sloweniche Kunst, Elgaland Vargaland ja Ladonia. Tapaamisen aikana perustettiin uusi mikrovaltio, The State of Sabotage.
Kirjallisuutta

Joelsson, Johan – Jacobson, Jonatan: Mikronationer: På besök i hemgjorda länder.  Möklinta:  Gidlunds förlag, 2017.  ISBN 978-91-7844-978-1.  (ruotsiksi)
Aiheesta muualla

Wikimedia Commonsissa on kuvia tai muita tiedostoja aiheesta .
Mikrovaltiot Wiki, Englanninkielinen wiki mikrovaltioista
Minimalistinen musiikki

Minimalistinen musiikki on taidemusiikkia, jolle on ominaista toisteisuus ja tarkoituksellisen yksinkertaistettu rytminen, melodinen ja harmoninen sävelkieli. Minimalistinen musiikki luetaan 1960-luvulla syntyneen taiteen minimalistisen tyylisuuntauksen piiriin.
Minimalismin synty oli reaktio 1950- ja 1960-luvun alun moderniin musiikkiin, jota olivat älyllinen eurooppalainen konstruktivismi ja anarkistinen amerikkalainen sattumamusiikki ja happening. Sitä voidaan pitää toisaalta myös eurooppalaisen taidemusiikin kehityksen tuloksena.
Minimalismin isänä pidetään yhdysvaltalaista La Monte Youngia (s. 1935). Hänen tuotantoonsa kuuluu teoksia, joiden piirteitä ovat luonnollinen viritysjärjestelmä, tarkka ja säästeliäs intervallikieli sekä erittäin pitkät sävelet. Muita merkittäviä amerikkalaisia minimalisteja ovat Terry Riley, Steve Reich ja Philip Glass.
Minimalismin ajankäyttö on enemmän aasialaista kuin eurooppalaista. Siihen kuuluu myös indonesialaisia tai afrikkalaisia satsitekniikoita. Lisäksi sillä on repetiivisenä, tonaalisena, rytmin sykettä korostavana ja sähköisesti vahvistettuna musiikkina yhteyksiä jazziin, rockiin ja elektroniseen tanssimusiikkiin.
Minimalistista musiikkia tehtiin etenkin Yhdysvalloissa 1970-luvulla. Sitä 1980-luvulla seurannutta tyyliä on kutsuttu postminimalismiksi. Se perustuu minimalismin tekniikoihin, mutta siinä minimalismin toisto ja prosessit eivät ole yhtä ilmeisiä.
Euroopassa on tehty minimalismia lähellä olevaa uustonaalista tai uusyksinkertaista musiikkia. Sen edustajia ovat muun muassa Arvo Pärt ja Erkki Salmenhaara. Alankomaalainen Louis Andriessen on yhdistänyt minimalismin periaatteita 1900-luvun eurooppalaiseen taidemusiikkiin. Kalifornialainen John Adams on vienyt minimalismia postmoderniin suuntaan, joskaan hänen tuotantoaan 1990-luvun jälkeen ei enää pidetä minimalismina.
Hiljainen amerikkalainen (vuoden 2002 elokuva)

| Hiljainen amerikkalainen> The Quiet American |
| --- | --- |

Ohjaaja:  Phillip Noyce
Käsikirjoittaja:  Christopher Hampton
Perustuu:  Graham Greenen romaaniin Hiljainen amerikkalainen (1955)
Tuottaja:  Staffan Ahrenberg William Horberg
Säveltäjä:  Craig Armstrong
Kuvaaja:  Christopher Doyle
Leikkaaja:  John Scott
Pääosat:  Michael Caine Brendan Fraser
Valmistustiedot
Valmistusmaa:  Yhdysvallat Australia Saksa Britannia Ranska
Tuotantoyhtiö:  Miramax
Levittäjä:  Miramax Netflix
Ensi-ilta:  9. syyskuuta 2002
Kesto:  101 min
Alkuperäiskieli:  englanti, ranska, vietnam
Aiheesta muualla
IMDb 
Elonet
AllMovie
Infobox OKNimi-testi OK: 
Hiljainen amerikkalainen on Phillip Noycen ohjaama, Graham Greenen samannimiseen romaaniin perustuva elokuva vuodelta 2002. Elokuva oli toinen saman romaanin filmatisointi. Edellisen elokuvaversion ohjasi Joseph L. Mankiewicz, ja se valmistui vuonna 1958. Michael Caine oli parhaan miespääosan Oscar-ehdokkaana roolistaan Thomas Fowlerina.
Caine saa roolisuorituksestaan kiitosta: sitä pidetään yhtenä hänen parhaistaan ja itse elokuva saa kiitosta uskollisuudesta Greenen teokselle, toisin kuin Mankiewiczin 1950-luvun ohjaus.
Juoni

Elokuva alkaa kun yhdysvaltalainen avustustyöntekijä Payle (Audie Murphy), jonka nimeä ei elokuvassa mainita, löytyy surmattuna saigonilaisesta joesta. Siirtomaapoliisi pyytää Thomas Fowleria (Michael Caine) tunnistamaan ruumiin. Fowler on huumeisiin sotkeutunut kovanahkainen mutta uuvahtanut Timesin kirjeenvaihtaja.
Takaumana kerrotaan kuinka amerikkalainen rakastuu brittitoimittaja tyttöystävään. Kostoksi Fowler kertoo kommunisteille yhdysvaltalaisten ja kommunismin vastustajien välisistä asekaupoista.
Näyttelijät

| 0 | 1 | 2 |
| --- | --- | --- |
|  Michael Caine  | … |  Thomas Fowler   |
|  Brendan Fraser  | … |  Alden Pyle   |
|  So Thi Hai Den  | … |  Phuong   |
|  Rade Šerbedžija  | … |  Vigot   |
|  Tzi Ma  | … |  Hinh   |
Holly Dignard

| Holly Dignard> Henkilötiedot |
| --- | --- |
Koko nimi:  Holly Elissa Dignard
Syntynyt: 1. lokakuuta 1979 (ikä 45) Moncton, New Brunswick
Ammatti:  näyttelijä, tuottaja
Näyttelijä
Taiteilijanimet:  Holly E. Dignard, Holly Elissa Lamaro
Aktiivisena:  2000–
Aiheesta muualla
IMDb 
Holly Elissa Dignard (s. 1. lokakuuta 1979 Moncton, New Brunswick, Kanada) on kanadalainen näyttelijä ja tuottaja.
Ura

Dignard opiskeli aluksi musiikkia ennen kuin vaihtoi opiskelun näyttelemiseen. Hän opiskeli teatteria Vancouverin elokuvakoulussa Dalhousien yliopistossa, josta hän valmistui vuonna 1999.
Valmistumisensa jälkeen Dignard aloitti näyttelemisen televisiosarjoissa Call of the Wild ja Äärirajoilla. Seuraavana vuonna hän teki ensimmäiset elokuvaroolinsa elokuvissa Seeking Winonas ja Voyage of the Unicorn. Sittemmin Dignard on esiintynyt vierailurooleissa televisiosarjoissa ja sivurooleissa elokuvissa. Hän on vieraillut muun muassa televisiosarjoissa Tähtiportti, Stargate: Atlantis, Taisteluplaneetta Galactica, Kyle XY, Eureka ja Supernatural. Dignardilla oli myös päärooli kanadalaisessa draamasarjassa Whistler. Elokuvissa hän on esiintynyt muun muassa Polar Stormissa, Steven Seagalin ohjaamassa Kill Switchissä ja Heather Locklearin He Loves Messä.
Dignard tekee vapaaehtoistyötä Ugandassa.
Aiheesta muualla

Caleb's Hope (Arkistoitu – Internet Archive) (englanniksi)
Horst Faas

Horst Faas (28. huhtikuuta 1933 Berliini, Saksa – 10. toukokuuta 2012 München, Saksa) oli saksalainen sotavalokuvaaja.
Faas työskenteli 1950-luvun alussa Keystone-kuvatoimiston palveluksessa, mutta siirtyi 1956 Associated Pressille, jonka tehtävissä hän kuvasi sotia Afrikassa ja Kaakkois-Aasiassa. Hän sai kaksi kertaa Pulitzer-palkinnon. Maineikkaimmat kuvaukset Faas teki Vietnamissa, ja kuvasarjalla sieltä hänet palkittiin Pulitzerilla 1965.
Henri Järviniemi

| 0 | 1 | 2 | 3 |
| --- | --- | --- | --- |
 Henri Järviniemi kentällä vuonna 2012.
Henkilötiedot
Syntymäaika: 18. elokuuta 1989 (ikä 35)
Syntymäpaikka: Kotka, Suomi
Pelipaikka: puolustaja
Pituus: 184 cm
Seura
Seura: KTP
Pelinumero: 4
Junioriseurat
2001–2003: Jäntevä
2004–2008: KooTeePee
Seurat
| Vuodet | Seura | O | (M) |
| 2008–2013 | KooTeePee | 138 | (8) |
| 2014– | KTP | 25 | (0) |
| Yhteensä | Yhteensä | 163 | (8) |
 Seurajoukkueuran tilastot kattavat vain kansalliset sarjat, päivitetty 16. tammikuuta 2015.
Henri Järviniemi (s. 18. elokuuta 1989 Kotka) on suomalainen jalkapalloilija, joka edustaa Veikkausliigassa pelaavaa FC KTP:tä. Hän on pelipaikaltaan keskuspuolustaja, mutta pystyy pelaamaan oikeana laitapuolustajana tai puolustavana keskikenttäpelaajana.
Veikkausliigassa Järviniemi debytoi 30. kesäkuuta 2008 ottelussa FF Jaroa vastaan. Hän on toiminut myös joukkueensa kapteenina ja ollut useamman vuoden sen runkopelaajia. Järviniemi allekirjoitti helmikuussa 2015 jatkosopimuksen, jossa on optio myös yhdestä lisäkaudesta.
Aiheesta muualla

Järviniemen pelaajakortti FC KooTeePeen kotisivuilla (Arkistoitu – Internet Archive)
Järviniemi transfermarkt.co.uk-sivustolla
Järviniemi kymppipaikka.fi-sivustolla[vanhentunut linkki]
Moi moi vain

| ”Moi moi vain” Taiska |
| --- | --- | --- |

Singlen tiedot
 B-puoli: ”Hetki tää”
 Julkaistu: 1976
 Formaatti: 7″ vinyyli
 Tyylilaji: iskelmä
 Kesto: 02.32
 Levy-yhtiö: Decca
Listasijoitukset
  15. (9/1976)
Taiskan muut singlet
| ”Mombasa” 1975 | ”Hetki tää” 1976 | ”Haltin häät” 1976 |
Moi moi vain on suomalainen käännösiskelmä vuodelta 1976. Laulun alkuperäinen englanninkielinen nimi on ”Take Me High”, ja sen esitti Shocking Blue -yhtyeestä tunnettu Mariska Veres. Suomenkieliset sanat olivat Arto Johanssonin käsialaa. Sovituksesta vastasi Kalervo ”Kassu” Halonen ja suomeksi sen esitti ensimmäisenä Taiska. Kappale ilmestyi Decca-levymerkin singlejulkaisuna, jonka B-puolella oli kappale ”Hetki tää”. Single oli sovittaja Halosen ensimmäinen iskelmäsessioiden parissa tehty sovitustyö, jonka tuottaja Jaakko Salo oli valinnut.
Kappale on ilmestynyt myös muun muassa Fazer-Finnlevyn julkaisemalla Taiskan kokoelmalevyllä 20 Suosikkia – Mombasa sekä Finnhits 5 -kokoelmalla. Vuonna 1995 Marita Taavitsainen teki myös kappaleesta oman tulkintansa, joka löytyy muun muassa hänen Kesä hengittää -levyltään.
Kappaleet

Moi moi vain – 2.32 (sov. Kalervo Halonen)
Hetki tää – 2.47 (sov. Kalervo Halonen)
Horst Heldt

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 9. joulukuuta 1969 (ikä 54)
Syntymäpaikka:  Königswinter, Länsi-Saksa
Pelipaikka: keskikenttäpelaaja
Pituus: 169 cm
Junioriseurat
1975–1986:  SV Königswinter
1986–1987:  FV Bad Honnef
1987–1990:  1. FC Köln
Seurat
| Vuodet | Seura | O | (M) |
| 1990–1995 |  1. FC Köln | 130 | (13) |
| 1995–1999 |  TSV 1860 München | 111 | (11) |
| 1999–2001 |  Eintracht Frankfurt | 64 | (9) |
| 2001–2002 |  Sturm Graz | 33 | (1) |
| 2002–2006 |  VfB Stuttgart | 54 | (3) |
| 2005 |  VfB Stuttgart II | 1 | (0) |
| Yhteensä | Yhteensä | 393 | (37) |
Maajoukkue
| 1999 |  Saksa | 2 | (0) |
 Seurajoukkueuran tilastot kattavat vain kansalliset sarjat.
Horst Heldt (s. 9. joulukuuta 1969 Königswinter, Länsi-Saksa) on saksalainen uransa lopettanut jalkapalloilija. Pelipaikaltaan hän oli keskikenttäpelaaja.
Heldt pelasi Saksan korkeimmalla sarjatasolla Bundesliigassa yhteensä 359 ottelua, joissa hän teki 36 maalia. Hänen seurojaan Saksan pääsarjassa olivat 1. FC Köln, TSV 1860 München, Eintracht Frankfurt ja VfB Stuttgart. Heldt saavutti Kölnissä toisen sijan Saksan cupissa kaudella 1990–1991 ja Stuttgartissa toisen sijan Saksan liigacupissa kaudella 2004–2005. Hän pelasi myös Itävallan Bundesliigassa puolentoista kauden ajan edustaen SK Sturm Grazia.
Saksan maajoukkueessa Gerber pelasi kaksi A-maaottelua, joista toisen Maanosaliittojen cupissa 1999.
Mielipuolen onnenpyörä

| Mielipuolen onnenpyörä Valse Triste |
| --- | --- | --- |

EP-levyn tiedot
 Äänitetty : 29.–30. heinäkuu 1994 Pori
 Julkaistu: 1994
 Formaatti: 7” vinyyli
 Tyylilaji: hardcore punk
 Kesto: 09.55
 Levy-yhtiö: Trash Can
Valse Tristen muut julkaisut
| Pala palalta (EP) 1993 | Mielipuolen onnenpyörä 1994 | Primer Pasiente (split) 1995 |
Mielipuolen onnenpyörä on hardcore punk -yhtye Valse Tristen EP-levy, joka julkaistiin vuonna 1994 levymerkillä Trash Can Records. Albumista otettiin 700:n kappaleen 7” vinyylipainos valkoisella vinyylillä.
Kappaleet > A-puoli

Perheeni on sairas – 1.10
Puusta pää – 1.31
Aivottomat elukat – 0.52
Sähkötaimen – 1.19
Kappaleet > B-puoli

Muistelen & maistelen – 0.59
Kokoan itseni – 1.07
Surf-kampela – 1.35
Aivan mahdotonta – 0.57
(untitled) – 0.35
Kokoonpano

Wasky – laulu
Mikko – laulu
Perälä – kitara
Raine – basso
Janne – rummut
+
Pentti Dassum – äänittäjä
Aiheesta muualla

Mielipuolen onnenpyörä discogs.com -sivustolla (englanniksi)
Mielipuolen onnenpyörä finnmusic.net -sivustolla
Valse Triste
| --- | --- |
Studioalbumit:   Turha ruokkia ruumiita  Kompilaatio  Madon luku 
10":  Valse Triste / Osasto 11
EP:t ja 7":t:   Valse Triste  Sietämisen olematon keveys  Hyvästi nielurisat  split w/ Z  Varokaa kuulaa!  Pala palalta  Mielipuolen onnenpyörä  Primer Pasiente: Valse Triste / Silmäosasto / Eevan Tyttäret split  Hermovasara  Humen giljotiini  VT/DT  Naulatkaa!  Sininen hetki 
Demot / Kasetit:   Palava Enkeli  Voit Ostaa Revolverin Joka 15. Päivä!  Humalaisen Poliisin Pistoolinpiippu Oli Ohimollani  Valse Triste (Puola)  Valse Triste / Adolf & The Piss Artists split  Kulutusjuhlat  Neljä tai viisi Polvisella
Henrik Joakimsson Brand

Henrik Joakimsson Brand, myös: Henrik Jaakkimanpoika Brand (s. 1605) oli suomalainen sotilas. Hän oli alkuun Sigismundin kannattaja, mutta oli vuodesta 1603 Kaarle IX:n palveluksessa. Hän sai nimityksen sotaeverstiksi ja johti ruotsalaisia joukkoja Liivinmaalla. Hän jäi Kirkholman taistelussa puolalaisten vangiksi ja mestattiin.
Hänen isänsä oli Joakim Didriksson Brand.
Aiheesta muualla

Frälsesläkter i Finland intill stora ofreden
Tietosanakirja (1909), artikkeli Brand, Jaakkima Didrikinpoika
Mississippi (albumi)

| Mississippi Rolf Wikström |
| --- | --- | --- |

Studioalbumin tiedot
 Äänitetty : 1994 Studio Decibel, Tukholma, Ruotsi
 Julkaistu: 1994
 Tuottaja(t): Rolf Wikström, Dag Lundquist, Tony Thorén
 Tyylilaji: blues
 Levy-yhtiö: MNW (MNWCD260)
Rolf Wikströmin muut julkaisut
| Som vattnet flyter i floden 1972–1992 1993 | Mississippi 1994 | ...din längtans blå anemone 1996 |
Mississippi on ruotsalaisen blueskitaristi-laulajan Rolf Wikströmin viidestoista albumi, joka julkaistiin vuonna 1994 levymerkillä MNW.
Kappaleet

Kaikki kappaleet kirjoittanut Rolf Wikström, ellei toisin mainita.
Allt är gjort av plåt – 3.56 (säv. Wikström, san. Stefan Sundström)
Jag tror du ljuger nu – 3.52
Mississippi – 4.48
Honung – 3.27
Svea ligger skändad – 3.57
Allt letar sig hemåt – 5.23
Slutstation – 4.53
Stanna kvar hos mej – 3.16
Kom och sätt dej – 3.44
Eva blues – 4.39
I denna värld – 4.25
Den blomstertid – 4.42 (säv. Israel Kolmodin)
Kokoonpano

Rolf Wikström – kitara, laulu
Bernt Andersson – huuliharppu, haitari
Gladys del Pilar – laulu (4, 12)
Ingemar Dunker – rummut (3, 5–7 ,12)
Åke Sundqvist  – rummut (3, 5–7 ,12)
Backa Hans Eriksson – basso
Christer Jansson – lyömäsoittimet (3–5, 7, 9, 11)
Peter LeMarc – kuoro (3, 5, 7)
Aiheesta muualla

Mississippi discogs.com -sivustolla
Australian Grand Prix 2022

|  Australian Grand Prix 2022  |
| --- | --- |
 3. osakilpailu 22 osakilpailusta kaudella 2022. 

Päivämäärä:  10. huhtikuuta 2022
Rata:  Albert Park Circuit
Sijainti:  Melbourne, Australia
Ratatyyppi:  Katuun pohjautuva väliaikainen moottorirata
Radan pituus:  5,278 km
Kilpailun pituus:  58 kierrosta, 306,124 km
Sää:   Aurinkoinen
Paalupaikka
Kuljettaja:   Charles Leclerc   (Ferrari)
Paaluaika:  1.17,868
Palkintokoroke
Voittaja:   Charles Leclerc   (Ferrari)
Toinen:   Sergio Pérez   (Red Bull Racing)
Kolmas:   George Russell   (Mercedes)
Nopein kierros
Kuljettaja:   Charles Leclerc   (Ferrari)
Kierrosaika:  1.20,260 (kierroksella 58)
Australian Grand Prix 2022 (virallisesti Formula 1 Heineken Australian Grand Prix 2022) oli Formula 1 -kauden 2022 kolmas osakilpailu, joka ajettiin 10. huhtikuuta Albert Parkin katuradalla Melbournessa Australiassa.
Viikonlopun aikataulu ja sää

| Päivämäärä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 8. huhtikuuta | 13.00–14.00 | 6.00–7.00 | 1. vapaat harjoitukset |  Puolipilvinen | 20–21 °C | 37–38 °C | 55–61 % |
| 8. huhtikuuta | 16.00–17.00 | 9.00–10.00 | 2. vapaat harjoitukset |  Pilvinen | 20–21 °C | 28–32 °C | 61–67 % |
| 9. huhtikuuta | 13.00–14.00 | 6.00–7.00 | 3. vapaat harjoitukset |  Pilvinen | 32 °C | 25 °C | 49–50 % |
| 9. huhtikuuta | 16.00–17.00 | 9.00–10.00 | Aika-ajot |  Pilvinen | 27–30 °C | 23–25 °C | 50–62 % |
| 10. huhtikuuta | 15.00–17.00 | 8.00–10.00 | Kilpailu |  Aurinkoinen | 33–38 °C | 27 °C | 42–44 % |
Lähteet:
Vapaat harjoitukset

Aston Martinin Sebastian Vettel teki paluun kilparadoille oltuaan poissa kahden kilpailun verran positiivisen koronavirustestituloksen vuoksi. Ensimmäisissä vapaissa harjoituksissa hän pystyi ajamaan vain 18 kierrosta moottorivian vuoksi, mikä aiheutti samalla punaiset liput radalle. Vettelin kilpailuviikonlopun alkua hankaloitti myös joutuminen tuomariston tutkintaan harjoitusten jälkeen, koska hän ajoi radan kautta varikolle ratavirkailijan skootterilla keskeytyksensä jälkeen. Vettel sai tuomaristolta 5 000 euron sakot. Red Bullin Sergio Pérez aiheutti myöhemmin toiset punaiset liput radalle, kun hänen autonsa katteet irtosivat ja jättivät romua radalle. McLarenin osalta kuljettajat sijoittuivat kymmenen parhaimman kuljettajan joukkoon, vaikka heidän autoissaan oli etuakseliongelmia. Haasin Kevin Magnussen oli huonovointinen öisten kipujen vuoksi, eikä hän pystynyt sijoittumaan 18:tta tilaa paremmaksi. Ferrarin osalta kuljettajat Carlos Sainz ja Charles Leclerc ajoivat nopeimpia kierrosaikoja, joista Leclerc ajautui ensimmäisellä yrittämällään soralle. Ensimmäisten vapaiden harjoitusten nopein oli Sainz ennen Leclerciä ja Péreziä.
Toisissa vapaissa harjoituksissa keli oli pilvinen, mutta harjoitukset ajettiin kuivan kelin rengasseoksilla. Vettel ei voinut ajaa harjoituksissa, koska hänen autoonsa jouduttiin asentamaan uusi voimayksikkö ensimmäisten harjoitusten teknisen vian vuoksi. Tallikaveri Lance Stroll puolestaan aiheutti radalle punaiset liput, kun hänen autonsa rengassuoja irtosi ja jäi radalle. Alpinen osalta vauhti oli parantunut edellisistä harjoituksista, kun Fernando Alonso oli neljäs ja Esteban Ocon kuudes. Leclerc oli toisten harjoitusten nopein, Red Bullin Max Verstappen toinen ja Sainz kolmas.
Kolmansissa vapaissa harjoituksissa kuljettajat keskittyivät nopeimpien aikakierrosten ajamiseen. Vettel ja Stroll aiheuttivat punaiset liput radalle kahdesti harjoitusten aikana, kun he kolaroivat ratavalleihin. Harjoitusten aikana monella kuljettajalla oli ajovirheitä, muun muassa Verstappen pyörähti yrittäessään nopeinta kierrosaikaa, ja Mercedeksen Lewis Hamilton sai kevyen osuman ratavalliin ja tallikaveri George Russell ajautui aikakierroksellaan soralle. McLarenin Lando Norris joutui vähentämään moottoritehojaan voimayksikön vian vuoksi. Viasta huolimatta Norris oli kolmansien harjoitusten nopein, Leclerc toinen ja Pérez kolmas.
Aika-ajot

Aika-ajojen ensimmäisen osion merkittävin punaisten lippujen tilanne koettiin Strollin ja Williamsin Nicholas Latifin toimesta, kun Latifi päästi Strollin ohitseen, mutta Stroll hidasti itse yllättäen mutkaosiolla ja aiheutti Latifin peräänajon. Latifin tallikaveri Alexander Albon puolestaan sekä karsiutui että hylättiin, koska tuomaristo ei saanut hänen autostaan riittävää polttoainenäytettä. Magnussen puolestaan karsiutui, koska hän ei saanut autoonsa sopivia asetuksia.
Toisessa osiossa Péreziä tutkittiin hidastamatta jättämisestä keltaisten lippujen aikana. Alfa Romeo Valtteri Bottas ei ollut tyytyväinen autonsa siipiasetuksiin, minkä vuoksi Bottas omasta mielestään karsiutui pois jatkosta.
Kolmannessa osiossa Alonso keskeytti ajamisensa hydrauliikkavikaan, minkä seurauksena hän ajautui soralle ja radalle otettiin punaiset liput. Alonso loukkasi kolarin seurauksena molemmat peukalonsa. Alonson aiheuttamien punaisten lippujen ja rengaslämpövaikeuksien vuoksi Sainz ei pystynyt ajamaan yhdeksättä sijoitusta paremmin. Leclerc ajoi paalupaikalle ennen Verstappenia ja Péreziä. Leclerc joutui kuitenkin tuomariston tutkittavaksi ajettuaan liian hitaasti radalla kolmannen osion aikana, mutta hänelle ei annettu tilanteesta rangaistusta.